જમતી વખતે હોશિયાર અને પોરહીલો ઘરધણી મહેમાનને દૂધ ઘી ની મનવાર કરે. મહેમાનો અરઘુક જમ્યા હોય ત્યાં દહીનું ગોરહડું આવે. ઘરધણી ઉમળકો વ્યક્ત કરતા કહે ઃ ‘હેં ભોજભા! દઈંમાં જરાક ખટાશ લાગે છે.’ આ વાત રસોડામાં સંભળાઈ જાય તો બાઈઓ મીઠું ન મોકલે પણ ઓરડામાંથી ઘીનું ડાબરિયું મોકલે. દહીંને ખાટું મટાડવા ને મહેમાનગતિ કરાવવા દહીંમાં ઘીનો અબગાર નાખે, પછી પીરસે. દૂધના બઘોણાં આવે એટલે મહેમાનને દૂધની તાણ કરી કરીને ક્યારેક કાંડાય મરડી નાખે. મહેમાન હાંઉ હાઉં કરતા આડો હાથ ધરે તોય તાંહળિયું ભરી દે.